A 2019-es Eurovíziós Kórusverseny volt a második Eurovíziós Kórusverseny, amit a svédországi Göteborg melletti Partillében rendeztek meg. A pontos helyszín a Partille Arena volt. A versenyre 2019. augusztus 3-án került sor. Az Eurovíziós Dalfesztivállal ellentétben itt nem feltétlenül az előző évi győztes rendez, a legfőbb kiválasztási szempont az "Európai Kórusjátékok" aktuális helyszíne. A 2017-es versenyt a szlovén Carmen Manet nyerte, akik az "Ardca", "Aj, zelena je vsa gora" és "Ta na Solbici" című kórusműveiket adták elő Lettország fővárosában, Rigában.